CELEX: 32011R0762
Language: et
Date: 2011-07-29 00:00:00
Title: Komisjoni rakendusmäärus (EL) nr 762/2011, 29. juuli 2011 , teatavate kaupade klassifitseerimise kohta kombineeritud nomenklatuuris

3.8.2011   
            
            
               ET
            
            
               Euroopa Liidu Teataja
            
            
               L 200/4
            
         KOMISJONI RAKENDUSMÄÄRUS (EL) nr 762/2011,
   29. juuli 2011,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Tolliseadustiku komitee ei ole oma eesistuja määratud tähtaja jooksul arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. juuli 2011
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kaupade kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Keermestamata silindriline õõnesterastoode, muust kui roostevabast terasest, tsingiga pinnatud (nn kiirnael). Toode on külje pealt üleni lahtine. Üks ots on veidi väljapoole kaardus. Teises otsas on terav lõikeserv.
                  Toodet kasutatakse kinnitusvahendina, mis lüüakse puuritud auku näiteks liistude kiireks kinnitamiseks betoonseintele. Teritatud ots võimaldab toodet kergemini sisse lüüa. Õõnes ehitus, õleni lahtine külg ning väljapoole kaarduv ots tagavad parema hoidejõu, kui nael on täielikult sisse löödud.
                  
                      (1)
                     Vt foto
                  
               
               
                  7317 00 90
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6 ning CN-koodide 7317 00 ja 7317 00 90 sõnastusega.
                  Toodet ei või klassifitseerida rubriiki 7318, sest toode ei sarnane väliselt ühegi selles rubriigis nimetatud tootega.
                  Toodet ei või klassifitseerida rubriiki 7326, sest seda ei saa käsitada terasest seinatüüblina, kuna oma ehituse poolest ei ole see ette nähtud selleks, et kinnitada kruvisid tihedalt müüritise külge.
                  Toode sarnaneb rubriigi 7317 naelaga ja seda kasutatakse samamoodi. Selle üleni sisselöömisest piisab, et kinnitatav ese, nt liist, jääb korralikult kinni.
                  Seepärast tuleb toode klassifitseerida muu naelalaadse terastootena CN-koodi 7317 00 90 alla.
               
            
         
      
         (1)  Foto on üksnes illustratsiooniks.